Žalvarnių tvenkinys
Žalvarnių tvenkinys – tvenkinys Lietuvoje, Kaišiadorių rajone, Žiežmarių miesto pietiniame pakraštyje. Sudarytas užtvenkus Kertaus upę (Strėvos intakas) 1,2 km nuo jos žiočių. Tvenkinio ilgis iš pietvakarių į šiaurės rytus – 0,71 km, plotis – iki 0,18 km. Altitudė 78 m. Krantai daugiausia aukšti. Pietiniai krantai apaugę Kertaus mišku. Aplink vakarinius (Žiežmarių miestas) ir rytinius (Žalvarnių kaimas) krantus įsikūrę kolektyviniai sodai. Tvenkinio užtvankos papėdėje nutiestas kelias  4718  Semeliškės–Jagelonys–Mūro Strėvininkai–Žiežmariai . Tvenkinys įrengtas 1982 m.